gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl gl gl gl gl gl lt gl gl gl gl gl gl gl gl de en sv fr de de gl gl gl gl gl gl gl es gl ast gl pt gl gl gl gl gl gl pt gl pt en ca gl gl pt
Vieiros: Galiza Hoxe - As cidades prexudican seriamente a saúde
Sábado, 01 de outubro de 2022
Xestionado pola Federación Ecoloxista Galega e Vieiros
Cun crecemento demográfico centrado nas grandes urbes, a OMS alerta das negativas consecuencias sanitarias.
Tags: cidades contaminación OMS saúde
Accidentes frecuentes, aglomeracións urbanas, mal subministro de auga potábel, incremento de enfermidades crónicas, falta de hixiene ou violencia. Estes son algúns dos riscos sanitarios que identifica a Organización Mundial da Saúde (OMS) que alerta de que, malia ofrecer nalgúns casos máis comodidades, as grandes urbes ofrecen tamén riscos e ameazas para a saúde.
Todo o crecemento demográfico dos vindeiros 30 anos concentrarase previsibelmente nas grandes cidades, onde en 2030 se agarda que vivan seis de cada 10 habitantes do planeta. A consecuencia xa está a ser a degradación das condicións de saúde, por mor de factores como a insuficiencia de infraestruturas, a propagación de enfermidades infecciosas e o aumento de enfermidades crónicas por mor de estilos de vida pouco sans.
O limitado acceso á auga potábel será outro grande desafío dun mundo cada vez máis urbano. Se ben, o 94% dos residentes das cidades en países en desenvolvemento contan con, polo menos, 20 litros de auga diarios, segundo a OMS os riscos de contaminación son moi elevados. Asemade, o organismo da ONU tamén alerta de que o 24% da poboación urbana non conta con servizos mínimos de saneamento (como baños ou retretes conectados a un sumidoiro) e que os 170 millóns de residentes en zonas urbanas marxinais carecen de latrinas.
O amoreamento da poboación nas urbes tamén ten habitualmente outras consecuencias na súa saúde, como a amplificación de factores como a contaminación dos alimentos ou da auga, dos altos niveis de ruído e contaminación atmosférica, os verquidos químicos, os desastres naturais ou o brote de enfermidades.
De 35 a 75 anos de vida
A OMS fixo así un chamado ós gobernos para que planifiquen o futuro das súas cidades e asegura que unha boa xestión pode elevar a esperanza de vida aos 75 anos ou máis. Pola contra, unha mala planificación baixaría a esperanza até os 35 anos.
Por exemplo, no campo da seguridade humana propón: a elaboración de políticas e programas para reducir a violencia, leis e regulamentos que melloren a seguridade viaria e unha mellor planificación das cidades que inclúa vías para camiñar e andar en bicicleta, así como lugares seguros para encontros públicos. Tamén suxire a elaboración de políticas e programas que axuden a reducir o consumo ou o abuso do tabaco, o alcohol e as drogas ou que promovan a actividade física. Con respecto á infraestrutura urbana, fai fincapé na necesidade de que as cidades conten con espazos públicos limpos, transporte público eficiente, reciclase, enerxía renovábel ou espazos verdes, ademais de medidas para reducir a contaminación ambiental, do aire e sonora.
Organización Mundial da Saúde (OMS)
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
"Por cada posto de traballo que crea un supermercado, destrúese un e medio" Edición xeral
"Saneamento eficaz si, macrodepuradora non" GZ-Sete
A Xunta desvelará onde quere construír a segunda incineradora de lixo despois das municipais Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto